**ပို့ဆောင်ရေးနှင့်ဆက်သွယ်ရေးဝန်ကြီးဌာန**

**သတင်းအချက်အလက်နည်းပညာနှင့်ဆိုက်ဘာလုံခြုံရေးဦးစီးဌာန**

**e-Government ဆိုင်ရာ လုပ်ငန်းများအတွက်**

**အိတ်ဖွင့်တင်ဒါခေါ်ယူခြင်း**

**တင်ဒါအမှတ်စဉ် (ITCSD- ၆/၂၀၁၈ )**

၁။ ၂၀၁၈−၁၉ ဘဏ္ဍာနှစ်၊ ပို့ဆောင်ရေးနှင့်ဆက်သွယ်ရေးဝန်ကြီးဌာန၊ သတင်းအချက်အလက် နည်းပညာနှင့်ဆိုက်ဘာလုံခြုံရေးဦးစီးဌာနမှ အကောင်အထည်ဖော်ဆောင်ရွက်မည့် e-Government လုပ်ငန်းရပ်များအတွက်လိုအပ်သော အောက်ဖော်ပြပါ (Turnkey) လုပ်ငန်းများအား မြန်မာကျပ်ငွေ ဖြင့် ဝယ်ယူ/လုပ်ငန်းအပ်နှံ ဆောင်ရွက်သွားမည်ဖြစ်ပါ၍ တင်ဒါပေးသွင်းလိုသူ လုပ်ငန်းရှင်များအား အိတ်ဖွင့် တင်ဒါ စျေးနှုန်းတင်သွင်းရန် ဖိတ်ခေါ်အပ်ပါသည်။

၂။ ဆောင်ရွက်မည့် (Turnkey) လုပ်ငန်းများမှာ -

 (က) Storage device for email system expansion လုပ်ငန်း (Turnkey)

 (ခ) NG Firewall Equipment PA-5000 Series လုပ်ငန်း (Turnkey)

၃။ တင်ဒါပုံစံနှင့်စည်းမျဉ်းစည်းကမ်းများအား ပို့ဆောင်ရေးနှင့်ဆက်သွယ်ရေးဝန်ကြီးဌာန၊ သတင်း အချက်အလက်နည်းပညာနှင့်ဆိုက်ဘာလုံခြုံရေးဦးစီးဌာန၊ ထောက်ပံ့ရေးဌာနစိတ်၊ ရုံးအမှတ်(၂)၊ နေပြည်တော်တွင် (၁၇.၁၂.၂၀၁၈) ရက်နေ့မှစတင်၍ ရုံးချိန်အတွင်းထုတ်ယူနိုင်ပြီး အိတ်ဖွင့်တင်ဒါ အဆိုပြုလွှာများကို (၁၇.၁.၂၀၁၉) ရက်နေ့ (၁၆:၀၀) နာရီ နောက်ဆုံးထား၍ ဤဦးစီးဌာနသို့ သတ်မှတ်ထားသော စည်းကမ်းချက်များနှင့်အညီ ပေးသွင်းပါရန်နှင့် သတ်မှတ်ကာလထက်ကျော်လွန် သော တင်ဒါအဆိုပြုလွှာများအား ထည့်သွင်းစဉ်းစားမည် မဟုတ်ပါ။

၄။ အသေးစိတ်အချက်အလက်များကို သိရှိလိုပါက သတင်းအချက်အလက်နည်းပညာနှင့်ဆိုက်ဘာ လုံခြုံရေးဦးစီးဌာန၊ နေပြည်တော်ဖုန်း ၀၆၇‑၃၄၀၇၇၅၃ နှင့် e-Government ဌာန ၊ ၀၆၇-၃၄၂၀၂၀၂ သို့ ရုံးချိန်အတွင်း ဆက်သွယ်စုံစမ်းနိုင်ပါသည်။

တင်ဒါလက်ခံရေးနှင့်စိစစ်ရေးကော်မတီ

သတင်းအချက်အလက်နည်းပညာနှင့်ဆိုက်ဘာလုံခြုံရေးဦးစီးဌာန

ရုံးအမှတ်(၂)၊နေပြည်တော်